ભારતની સર્વોચ્ચ અદાલતે ગુરુવારે ઇન્ડિયન પીનલ કોડ 377માંથી સમલૈંગિક સંબંધોને ગેરકાનૂની ગણાવતો હિસ્સો ગેરબંધારણીય ગણીને રદ કરી નાખ્યો. એટલે કે આપણે ત્યાં હવે બે વ્યક્તિ વચ્ચે પરસ્પરની સહમતિથી બંધાયેલો સેક્સ્યુઅલ સંબંધ ગેરકાનૂની, સજાપાત્ર નહીં ગણાય. સાંભળતાંની સાથે યુપીના પાવરફુલ ગણાતા મુસ્લિમ સંગઠનોએ કહ્યું કે આ ચુકાદો ઇસ્લામ વિરોધી છે અને હિન્દુ મહાસભાએ કહ્યું કે આ ચુકાદાનો અમલ ભારતીય મૂલ્યોનો નાશ કરી નાખશે. બંને જણને સુપ્રીમ કોર્ટ સામે સરખો ગુસ્સો ચઢ્યો છે.